પોલીસ સૂત્રો પાસેથી મળેલ માહિતી મુજબ કોસીકલામાં યોજાયેલા મેળામાં યુવક દ્વારા 'આઇ લવ પાકિસ્તાન' નો સંદેશ લખેલા ફૂગ્ગા વહેંચતો હોવાની જાણકારી સોશિયલ મીડિયા દ્વારા મળી. કોઈએ તેના હાથમાં પકડાયેલા ફૂગ્ગાઓની તસવીર સોશિયલ મીડિયા પર શેર કરી હતી. પરિણામે થોડા જ કલાકોમાં આ ફોટો સમગ્ર વિસ્તારમાં વાઇરલ થઈ ગયો. જેના કારણે પોલીસ તરત જ સક્રિય થઈ ગઈ અને તે યુવકની અટકાયત કરી કલાકો સુધી પુછપરછ કરવામાં આવી. પરંતુ, સોમવાર સુધી તેની પાસેથી આવી કોઈ પણ માહિતી મળી ન હતી, જેને આપત્તિજનક જણાવી શકાય, ન તો તેની પાસે બીજો કોઇ ફૂગ્ગો મળી આવ્યો જેના પર 'આઇ લવ પાકિસ્તાન' નો મેસેજ લખાયો હોય.